open-index/open-wikipedia-markdown huggingface dataset:
ایم ٹی ڈی این اے

ایم ٹی ڈی این اے ایک قسم کا موروثی مادہ ہے جو جسم کے تقریبا تمام قسم کے خلیوں کے اندر واقع ہو سکتا ہے۔

ایم ٹی ڈی این اے مائٹوکونڈریل ڈی این اے ہے جو خصوصی طور پر مائٹوکونڈریا کے اندر پایا جاتا ہے۔ لہذا ، ایم ٹی ڈی این اے جینومک ڈی این اے کا حصہ نہیں ہے۔

جینومک ڈی این اے کے حامل کروموسوم کے مقابلے میں ایم ٹی ڈی این اے کا سائز بہت کم ہوتا ہے۔ اس میں صرف 37 جین ان کوڈ ہیں۔ بیشتر سپیسز میں ، ایم ٹی ڈی این اے کو ماں سے وراثت میں ملتا ہے کیونکہ پدری مائٹوکونڈریا فرٹلائزیشن کے فورا بعد ہی مر جاتے ہیں۔ البتہ یہ مردوں اور عورتوں دونوں میں پایا جاتا ہے

انسانی جینیات میں، عام طور پر جن ہیپلو گروپس کا مطالعہ کیا جاتا ہے وہ ہیں وائے کروموسومز (وائے ڈی این اے ) ہیپلو گروپس اور مائٹو کونڈریل DNA (ایم ٹی ڈی این اے) ہیپلو گروپس۔ دونوں کو جینیاتی آبادی کی وضاحت کے لیے استعمال کیا جا سکتا ہے۔ Y-DNA صرف باپ سے بیٹے کو منتقل ہوتا ہے، جبکہ mtDNA صرف ماں سے بچوں کو منتقل ہوتا ہے۔

اہم بات یہ ہے کہ ، وائے ڈی این اے نسلوں کے ساتھ گزرتے ہوئے تغیرات سے گزرتا ہے ، لیکن ایم ٹی ڈی این اے میں تغیرات غیر معمولی ہیں اور یہ ہر 20،000 سال بعد وقوع پزیر ہوتے ہیں۔

## مزید پڑھیے
A

ہیپلو گروپ A (mtDNA)

B

ہیپلو گروپ B (mtDNA)

C

ہیپلو گروپ C (mtDNA)

ہیپلو گروپ CZ (mtDNA)

D

ہیپلو گروپ D (mtDNA)

E

ہیپلو گروپ E (mtDNA)

F

ہیپلو گروپ F (mtDNA)

G

ہیپلو گروپ G (mtDNA)

H

ہیپلو گروپ H (mtDNA)

ہیپلو گروپ H5 (mtDNA)

ہیپلو گروپ H10e (mtDNA)

ہیپلو گروپ HV (mtDNA)

I

ہیپلو گروپ I (mtDNA)

ہیپلو گروپ IWX (mtDNA)

J

ہیپلو گروپ J (mtDNA)

ہیپلو گروپ JT (mtDNA)

K

ہیپلو گروپ K (mtDNA)

ہیپلو گروپ K1a1b1a (mtDNA)

L

ہیپلو گروپ L (mtDNA)

ہیپلو گروپ L0 (mtDNA)

ہیپلو گروپ L1 (mtDNA)

ہیپلو گروپ L2 (mtDNA)

ہیپلو گروپ L3 (mtDNA)

ہیپلو گروپ L4 (mtDNA)

ہیپلو گروپ L4a (mtDNA)

ہیپلو گروپ L4b (mtDNA)

ہیپلو گروپ L5 (mtDNA)

ہیپلو گروپ L6 (mtDNA)

M

ہیپلو گروپ M (mtDNA)

ہیپلو گروپ M8 (mtDNA)

ہیپلو گروپ M30 (mtDNA)

N

ہیپلو گروپ N (mtDNA)

ہیپلو گروپ N1a (mtDNA)

O

ہیپلو گروپ O (mtDNA)

P

ہیپلو گروپ P (mtDNA)

Q

ہیپلو گروپ Q (mtDNA)

R

ہیپلو گروپ R (mtDNA)

ہیپلو گروپ R0 (mtDNA)

S

ہیپلو گروپ S (mtDNA)

T

ہیپلو گروپ T (mtDNA)

U

ہیپلو گروپ U (mtDNA)

V

ہیپلو گروپ V (mtDNA)

W

ہیپلو گروپ W (mtDNA)

X

ہیپلو گروپ X (mtDNA)

Y

ہیپلو گروپ Y (mtDNA)

Z

ہیپلو گروپ Z (mtDNA)
## حوالہ جات

ڈی این اے
زمرہ:وراثیات
زمرہ:اساسی طبی علوم
زمرہ:حیاتیاتی ٹیکنالوجی
زمرہ:سالماتی حیاتیات
زمرہ:کامنز زمرہ جس کا ربط ویکی ڈیٹا پر ہے
سکھبنس کور بھنڈر

**سکھبنس کور بھنڈر** (1943ء–2006ء) ایک سابق بھارتی سیاست دان خاتون تھیں۔ جن کا تعلق انڈین نیشنل کانگریس سے تھا، جو ملک کی واحد خاتون تھیں جو چھ بار رکن پارلیمان، لوک سبھا بنیں – پانچ بار لوک سبھا اور ایک بار راجیہ سبھا کی۔  وہ 1980ء، 1985ء، 1989ء، 1992ء اور 1996ء میں پنجاب کے گورداسپور سے لوک سبھا کے لیے منتخب ہوئیں 

## ابتدائی زندگی اور تعلیم
سکھبنس کور ارجن سنگھ کی بیٹی تھیں، جو 14 ستمبر 1943ء کو لائل پور (اب پاکستان میں) میں پیدا ہوئیں۔ وہ جیسس اینڈ میری کانونٹ، مسوری میں اسکول گئیں اور بعد میں پنجاب یونیورسٹی، چندی گڑھ میں تعلیم حاصل کی۔ انھوں نے بیچلر آف آرٹس کے ساتھ گریجویشن کیا۔ 

## عملی زندگی
سکھبنس کور ایک ماہر زراعت اور سیاسی اور سماجی کارکن تھیں۔ وہ پہلی بار 1980ء میں ساتویں لوک سبھا کے لیے منتخب ہوئیں۔ وہ دوسری بار 1985ء میں آٹھویں لوک سبھا اور پھر 1989ء میں نویں لوک سبھا، 1992ء میں دسویں لوک سبھا اور 1996ء میں گیارہویں لوک سبھا کے لیے دوبارہ منتخب ہوئیں۔  وہ 1997ء میں لوک سبھا انتخابات کے دوران میں اداکار سے سیاست دان بننے والے بی جے پی کے ونود کھنہ کے ہاتھوں شکست کھا گئیں تھیں۔

انھیں 2005ء میں راجیہ سبھا کے لیے نامزد کیا گیا تھا

وہ 1981ء-82ء سے جہیز کی ممانعت، 1961ء کی جانچ کرنے والی مشترکہ کمیٹی کی رکن اور جولائی 1992ء سے مئی 1996ء  محکمہ سیاحت میں مرکزی وزیر مملکت، شہری ہوا بازی اور سیاحت کی رکن بھی رہیں۔

وہ سماجی کاموں اور خواتین کی بہتری میں دلچسپی رکھتی تھیں۔ انھوں نے آئی ٹی ڈی سی اور ایسٹ انڈیا ہوٹلز کے ساتھ ایک ایگزیکٹو کے طور پر بھی کام کیا اور پیرس میں ہوٹل ایگزیکٹو کے طور پر تربیت حاصل کی۔ 

## ذاتی زندگی
سکھبنس کور کی شادی سابق آئی پی ایس افسر پریتم سنگھ بھنڈر سے 12 اکتوبر 1961ء کو ہوئی تھی اور ان کی دو بیٹیاں ہیں۔  وہ گورداسپور، پنجاب میں رہتی تھیں۔  وہ 15 دسمبر 2006ء کو 63 سال کی عمر میں انتقال کر گئیں۔ وہ گذشتہ کئی کئی مہینوں سے معدے کے عارضے میں مبتلا تھیں۔ 

## حوالہ جات

زمرہ:پنجاب، بھارت کی خواتین سیاست دان
زمرہ:راجیہ سبھا کی خواتین ارکان
زمرہ:لوک سبھا کی خواتین ارکان
زمرہ:گرداسپور کی شخصیات
زمرہ:پنجاب سے راجیہ سبھا کے ارکان
زمرہ:گیارہویں لوک سبھا کے ارکان
زمرہ:دسویں لوک سبھا کے ارکان
زمرہ:نویں لوک سبھا کے ارکان
زمرہ:آٹھویں لوک سبھا کے ارکان
زمرہ:ساتویں لوک سبھا کے ارکان
زمرہ:پنجاب، بھارت سے لوک سبھا کے ارکان
زمرہ:پنجاب، بھارت سے انڈین نیشنل کانگریس کے سیاست دان
زمرہ:2006ء کی وفیات
زمرہ:1943ء کی پیدائشیں
زمرہ:ویکی ڈیٹا سے مختلف مختصر وضاحت
زمرہ:بھارتی سیاسی خواتین
قاضی عبدالرحمن عابد

سرائیکی ایریا سٹڈی اور شعبہ اردو بہاوالدین زکریا یونیورسٹی ملتان کے ڈائریکٹر

پروفیسر ڈاکٹر قاضی عبد الرحمٰن عابد کا آبائی تعلق ضلع رحیم یار خان سے تھا۔

اُردو افسانہ اور اساطیر، کے عنوان سے پی ایچ ڈی اردو کی ڈگری کے لیے مقالہ لکھا

16 جولائی 2016ء کو زکریا یونیورسٹی کے وائس چانسلر نے اپنے خصوصی اختیارات استعمال کرتے ہوئے یونیورسٹی کی الحاق کمیٹی کے دو نئے ارکان مقرر کر دئے، جن میں پروفیسر ڈاکٹر محمد اشرف خان اور ڈاکٹر قاضی عبد الرحمان عابد شامل ہیں ان کو دو سال کے لیے تعینات کیا گیا،

22 نومبر 2017ء کو زکریا یونیورسٹی کے شعبہ اردو کے نئے چیئرمین بپروفیسر ڈاکٹر قاضی عبد الرحمان عابد تعینات ہوئے ،

25 نومبر 2020ء کو سرائیکی ایریا سٹڈی کے ڈائریکٹر مقرر ہوئے ،

قاضی عبد الرحمن عابد نے اپنی شاگرد سے شادی کی،

## تصانیف
* اُردو اَفسانہ اور اَسَاطِیر

## وفات
21 فروری 2022ء کو دل کا دورہ پڑنے سے ملتان میں انتقال کر گئے،
انو آغا

**انو آغا** (پیدائش 3 اگست 1942ء) ایک بھارتی ارب پتی کاروباری خاتون اور سماجی کارکن ہیں جنھوں نے 1996ء سے 2004ء تک توانائی اور ماحولیات کے انجینئری کے کاروبار، تھرمیکس کی سربراہی کی وہ آٹھ امیر ترین بھارتی خواتین میں شامل تھیں اور 2007ء میں *[[فوربس (جریدہ)|فوربس]]* میگزین کے مطابق مجموعی مالیت کے لحاظ سے 40 امیر ترین بھارتیوں کا حصہ تھیں۔  ایسوسی ایٹڈ چیمبرز آف کامرس اینڈ انڈسٹری آف انڈیا کے تمام خواتین ونگ، آل لیڈیز لیگ کے ذریعہ انھیں ممبئی کی دہائی کی خاتون کے اعزاز سے نوازا گیا۔

تھرمیکس سے ریٹائر ہونے کے بعد، وہ سماجی کاموں میں لگ گئی اور 2010ء میں انھیں حکومت ہند کی طرف سے سماجی کام کے لیے پدم شری سے نوازا گیا۔ وہ فی الحال ٹیچ فار انڈیا کی چیئرپرسن ہیں۔  وہ 26 اپریل 2012ء کو صدر پرتیبھا پاٹل کے ذریعہ بھارتی پارلیمان کے ایوان بالا راجیہ سبھا کے لیے نامزد کی گئیں۔ 

## ابتدائی زندگی اور تعلیم
انو آغا 3 اگست  1942ء کو بمبئی میں ایک پارسی زرتشتی خاندان میں پیدا ہوئیں۔ 

انھوں نے سینٹ زیویئر کالج، ممبئی سے اکنامکس میں بی اے کے ساتھ گریجویشن کیا اور ممتاز ٹاٹا انسٹی ٹیوٹ آف سوشل سائنسز، ممبئی سے میڈیکل اور نفسیات میں پوسٹ گریجویشن کیا۔ وہ فلبرائٹ اسکالر بھی رہ چکی تھیں اور چار ماہ تک امریکا میں تعلیم حاصل کی تھیں۔

## عملی زندگی
انو نے 1985ء میں تھرمیکس میں اپنی عملی زندگی کا آغاز کیا اور بعد میں 1991ء سے 1996ء تک اس کے انسانی وسائل ڈویژن کی سربراہی کی۔ شوہر روہنٹن آغا کی موت کے بعد، انھوں نے تھرمیکس کی چیئرپرسن کا عہدہ سنبھالا، 2004ء میں سبکدوش ہوئیں اور ان کی جگہ ان کی بیٹی اور کمپنی کی وائس چیئرپرسن مہر پڈومجی آئی۔ انو اس کے بعد سے کمپنی کے بورڈ آف ڈائریکٹرز میں شامل ہیں،  اور سماجی کاموں سے وابستہ ہیں۔

راجیہ سبھا میں رکن پارلیمان کی حیثیت سے انھوں نے درج ذیل کمیٹیوں میں کام کیا۔

* رکن، کمیٹی برائے پرسنل، عوامی شکایات، قانون اور انصاف (مئی 2012ء - مئی 2014ء) اور (ستمبر 2014 ء- تاحال)
* رکن، پارلیمانی فورم برائے اطفال (اگست 2012ء - مئی 2014ء)
* رکن، خواتین کو بااختیار بنانے کی کمیٹی (ستمبر 2012 ء- ستمبر 2013ء)
* رکن، کمیٹی برائے تجارت (اگست۔ - دسمبر 2012ء)

## اعزازات
ممبئی ویمن آف دی ڈیکیڈ اچیورز ایوارڈ انو آغا

## ذاتی زندگی
انو کی شادی روہنٹن آغا سے ہوئی تھی، جو ہارورڈ بزنس اسکول سے گریجویٹ تھے اور انھوں نے ایک بیٹی، مہر اور بیٹے، کروش کو جنم دیا۔ روہنٹن 1996ء میں فالج کے شدید حملے سے مر گیا اور ایک سال بعد، ان کا بیٹا کروش 25 سال کی عمر میں مر گیا۔  آج کل، انو آغا پونے، مہاراشٹر میں رہتی ہیں۔

## حوالہ جات

## بیرونی روابط
* انو آغا – ڈائریکٹر، پروفائل تھرمیکس انڈیا۔

زمرہ:مہاراشٹر کی خواتین کاروباری شخصیات
زمرہ:راجیہ سبھا کی خواتین ارکان
زمرہ:بیسویں صدی کی بھارتی خواتین کاروباری شخصیات
زمرہ:اکیسویں صدی کی بھارتی خواتین کاروباری شخصیات
زمرہ:اکیسویں صدی کی بھارتی کاروباری شخصیات
زمرہ:اکیسویں صدی کے بھارتی سیاست دان
زمرہ:اکیسویں صدی کی بھارتی خواتین سیاست دان
زمرہ:بیسویں صدی کی بھارتی خواتین سائنس دان
زمرہ:بیسویں صدی کی بھارتی کاروباری شخصیات
زمرہ:بیسویں صدی کے بھارتی تعلیمی نظریہ ساز
زمرہ:پارسی شخصیات
زمرہ:مہاراشٹر کی خواتین سیاست دان
زمرہ:پونے کی کاروباری شخصیات
زمرہ:سماجی کارکن
زمرہ:سینٹ زیوئرز کالج، ممبئی کے فضلا
زمرہ:بھارتی تعلیمی نظریہ ساز خواتین
زمرہ:ممبئی کی کاروباری شخصیات
زمرہ:بقید حیات شخصیات
زمرہ:1942ء کی پیدائشیں
زمرہ:بھارتی ارب پتی
زمرہ:مہاراشٹر کے معلمین
زمرہ:بیسویں صدی کی معلمات
زمرہ:ویکی ڈیٹا سے مطابقت رکھنے والی مختصر تفصیل
زمرہ:بھارتی سماجی کارکن
زمرہ:مہاراشٹر کے سماجی کارکن
زمرہ:بھارتی سیاسی خواتین
میسا بھارتی

**ڈاکٹر میسا بھارتی** (پیدائش 22 مئی 1976ء) ریاست بہار سے تعلق رکھنے والی ایک بھارتی سیاست دان اور لالو پرساد یادو اور رابڑی دیوی کی بیٹی ہیں۔ 2014ء میں، وہ پاٹلی پترا کی لوک سبھا نشست کے لیے پر لڑی تھیں لیکن ناکام ہوئیں اور بی جے پی میں شامل ہونے والے آر جے ڈی کے باغی رام کرپال یادو سے ہار گئی تھیں۔ وہ 2019ء کے انتخابات میں بھی پاٹلی پترا کے اسی حلقے سے 38000+ ووٹں کے فرق سے ہار گئیں۔ جون 2016ء میں، وہ راجیہ سبھا کے دو سالہ انتخابات کے لیے جماعت کی نامزد امیدوار تھیں اور بہار سے رام جیٹھ ملانی کے ساتھ بلا مقابلہ منتخب ہوئیں۔

## ابتدائی زندگی اور تعلیم
میسا بھارتی 1976ء میں بہار کے دو سابق وزرائے اعلیٰ لالو پرساد یادو اور ان کی اہلیہ رابڑی دیوی کے ہاں پیدا ہوئیں۔ میسا کا نام ان کے والد نے ایمرجنسی ایرا مینٹی نینس آف انٹرنل سیکیورٹی ایکٹ (میسا) کے اعزاز میں رکھا تھا جس کے تحت لالو کو جیل بھیج دیا گیا تھا۔ وہ اپنے والدین کے نو بچوں، سات بیٹیوں اور دو بیٹوں میں سب سے بڑی ہیں۔ میسا نے 1993ء میں ٹیسکو کوٹہ پر انسٹی ٹیوٹ میں ایم بی بی ایس کورس میں داخلہ لیا۔ بعد میں سیکورٹی وجوہات کا حوالہ دیتے ہوئے انھیں پٹنہ میڈیکل کالج ہسپتال (پی ایم سی ایچ) منتقل کیا گیا۔ میسا نے ایم بی بی ایس کے امتحانات میں پی ایم سی ایچ سے گائناکالوجی میں امتیازی حیثیت کے ساتھ ٹاپ کیا۔ 

## ذاتی زندگی
میسا بھارتی نے 10 دسمبر 1999ء کو کمپیوٹر انجینئر شیلیش کمار سے شادی کی  جوڑے کے تین بچے ہیں، دو بیٹیاں اور ایک بیٹا۔  میسا کو گرم مزاج کے لیے جانا جاتا ہے۔ 

میسا بھارتی نے راشٹریہ جنتا دل کے ٹکٹ پر پاٹلی پترا سے 2014ء کا لوک سبھا انتخاب لڑا۔ وہ لالو یادو کے سابق سب سے قابل اعتماد آدمی رام کرپال یادو سے ہار گئیں۔ جون 2016ء میں، راجیہ سبھا انتخابات کے لیے جماعت کی نامزد امیدوار تھیں اور بہار سے رام جیٹھ ملانی کے ساتھ بلا مقابلہ منتخب ہوئیں۔  انھوں نے دوبارہ 2019ء کا لوک سبھا انتخاب پاٹلی پترا سے لڑا اور بی جے پی کے رام کرپال یادو سے ہار گئی۔

## حوالہ جات

زمرہ:راجیہ سبھا کی خواتین ارکان
زمرہ:اکیسویں صدی کے بھارتی سیاست دان
زمرہ:اکیسویں صدی کی بھارتی خواتین سیاست دان
زمرہ:1976ء کی پیدائشیں
زمرہ:بہار کا یادو خاندان
زمرہ:بہار کی خواتین سیاست دان
زمرہ:بقید حیات شخصیات
زمرہ:بہار سے راجیہ سبھا کے ارکان
زمرہ:راشٹریہ جنتا دل کے سیاست دان
زمرہ:ویکی ڈیٹا سے مطابقت رکھنے والی مختصر تفصیل
پریما کریپا

**پریما کریپا** ایک بھارتی سیاسی اور سماجی کارکن ہیں جو انڈین نیشنل کانگریس پارٹی سے تعلق رکھنے والی سیاست دان اور بنگلور کی سابق میئر اور سابق ایم پی ( رکن بھارتی پارلیمان) ہیں۔ وہ مرکزی سماجی بہبود بورڈ کی چیئرپرسن بھی ہیں۔

## ذاتی زندگی
پریما کریپا 15 اگست 1951ء کو ویراج پیٹ میں سومیانڈا بی کشلپا اور تھنگمما کے ہاں پیدا ہوئیں۔ اس نے اپنی کالج کی تعلیم میسور میں مکمل کی جہاں اس نے ٹیریشین کالج سے بیچلر آف آرٹس کی تعلیم حاصل کی۔ بعد میں انھوں نے 13 جون 1971 کو شادی کی۔ ان کے دو بچے ہیں، ایک بیٹا اور ایک بیٹی۔ 

## عملی زندگی

### بنگلور کی میئر
1990-91ء کے دوران میں، پریما کریپا پبلک اکاؤنٹس کمیٹی، بنگلور سٹی کارپوریشن کی چیئرپرسن رہ چکی ہیں۔ 1991ء اور 2001ء کے درمیان میں، وہ بنگلور سٹی کارپوریشن میں کارپوریٹر تھیں۔ 1991ء-93ء کے سالوں میں، وہ بنگلور سٹی کارپوریشن کی ڈپٹی لیڈر رئیں۔ 1996ء-97ء میں وہ بنگلور سٹی کارپوریشن کی پارٹی لیڈر بن گئیں۔ 1996ء-99ء میں وہ کرناٹک پردیش کانگریس کمیٹی کی سکریٹری بنیں۔  1994ء-95ء میں وہ سب سے پہلی بنگلور کی ڈپٹی میئر بنیں اور پھر بعد میں وہ 2000ء-01ء میں بنگلور کی میئر بنیں، اس طرح وہ دونوں عہدوں پر فائز ہونے والی پہلی خاتون بنیں۔ 

### راجیہ سبھا کی رکن
وہ اپریل 2002ء میں چھ سال کی مدت کے لیے راجیہ سبھا کے لیے منتخب ہوئیں  16 جون 2004ء کو، وہ راجیہ سبھا میں کانگریس پارٹی کی چیف وہپ مقرر ہوئیں۔ 2006ء کے سرمائی اجلاس کے دوران میں، انھوں نے تمام جماعتوں کی دیگر خواتین سیاست دانوں کے ساتھ خواتین ریزرویشن بل کی بھرپور حمایت کی تھی۔ 

### چیئرپرسن، مرکزی سماجی بہبود بورڈ
16 جون 2008ء کو، انھوں نے مرکزی سماجی بہبود بورڈ کی چیئرپرسن کا عہدہ سنبھالا۔ 

### سماجی بہبود
انھوں نے غریبوں، بیواؤں اور بے سہارا لوگوں کی بہتری، شہروں اور دیہاتوں کی ترقی، پانی کی فراہمی اور صفائی ستھرائی کی بہتری اور سرسبز علاقوں کی بحالی کے لیے کام کیا ہے۔ 

### مختلف تنظیمیں
1998-99ء میں وہ پبلک ورکس اینڈ ٹاؤن پلاننگ کی چیئرمین تھیں۔ 2000–2002ء میں وہ انڈین انسٹی ٹیوٹ آف پبلک ایڈمنسٹریشن کی رکن تھیں۔ اپریل 2002ء اور فروری 2004ء کے درمیان میں وہ شہری اور دیہی ترقی کی کمیٹی کی رکن تھیں۔ اگست 2002ء اور فروری 2004ء کے درمیان میں وہ وزارت تجارت اور صنعت کی مشاورتی کمیٹی کی رکن، ہندی صلاحکار کمیٹی (سائنس اور ٹیکنالوجی پر ذیلی کمیٹی) کی رکن تھیں۔ اگست 2002ء سے وہ خارجہ امور کی کمیٹی کی رکن، خواتین کو بااختیار بنانے کی کمیٹی، حکومتی یقین دہانیوں کی کمیٹی کی رکن ہیں۔ اکتوبر 2004ء سے اب تک وہ شہری ترقی کی وزارت کی مشاورتی کمیٹی کی رکن ہیں۔ دسمبر 2004ء کے بعد سے وہ سینٹرل سلک بورڈ اور کافی بورڈ کی رکن ہیں۔ وہ مختلف خواتین سماجوں اور کھیلوں کی تنظیموں کی صدر اور مشیر کے ساتھ ساتھ کرناٹک ریاست ہریجن سیوک سنگھ کی صدر بھی ہیں۔  

## حوالہ جات

## بیرونی روابط
* راجیہ سبھا کی ویب گاہ پر پروفائل
* مرکزی سماجی بہبود بورڈ

زمرہ:راجیہ سبھا کی خواتین ارکان
زمرہ:1951ء کی پیدائشیں
زمرہ:بیسویں صدی کے بھارتی معلمین
زمرہ:بیسویں صدی کے بھارتی سیاست دان
زمرہ:بیسویں صدی کی بھارتی سیاست دان خواتین
زمرہ:سماجی کارکن
زمرہ:بقید حیات شخصیات
زمرہ:ضلع کوڈاگو کی شخصیات
زمرہ:کرناٹک سے راجیہ سبھا کے ارکان
زمرہ:کرناٹک سے انڈین نیشنل کانگریس کے سیاست دان
زمرہ:بنگلور کے میئر
زمرہ:کوڈاوا شخصیات
زمرہ:کرناٹک کے معلمین
زمرہ:بیسویں صدی کی معلمات
زمرہ:کرناٹک کے سماجی کارکن
بیجویا چکرورتی

**بیجویا چکرورتی** (پیدائش 7 اکتوبر 1939ء)، بھارتیہ جنتا پارٹی سے تعلق رکھنے والی ایک بھارتی سیاست دان ہیں۔  انھیں 2021ء میں بھارت کے چوتھے اعلیٰ ترین شہری اعزاز پدم شری سے نوازا گیا تھا۔ 

## پس منظر
بیجویا نے اپنی سیاست کا آغاز جنتا پارٹی سے کیا۔ اس کے بعد وہ علاقائی آسوم گنا پریشد میں شامل ہوئیں اور 1986ء سے 1992ء تک راجیہ سبھا میں خدمات انجام دیں۔ راجیہ سبھا میں اپنے عہدے کے بعد، وہ بھارتیہ جنتا پارٹی میں شامل ہوگئیں۔

انھوں نے 13ویں لوک سبھا میں گوہاٹی کی نمائندگی کی۔ انھوں نے 1999ء میں پہلی بار بی جے پی کے لیے یہ نشست جیتی تھی۔ اٹل بہاری واجپائی کے دور حکومت میں، انھوں نے آبی وسائل کی مرکزی وزیر مملکت کے طور پر خدمات انجام دیں۔ 2004ء میں، بی جے پی نے گلوکار بھوپین ہزاریکا کو ان کی جگہ پر کھڑا کرنے کا فیصلہ کیا، جس کی وجہ سے بی جے پی پارٹی کارکنوں کی طرف سے بڑے پیمانے پر احتجاج ہوا۔ ہزاریکا الیکشن ہار گئے۔ بی جے پی نے اپنی غلطی کو سمجھا اور بیجویا کو 2009ء کے لوک سبھا انتخاب میں گوہاٹی نشست سے دوبارہ نامزد کیا۔ نتیجے کے طور پر، وہ دوبارہ بی جے پی کی نمائندگی کرتے ہوئے 2009ء اور 2014ء میں نشست جیت گئیں۔

## ذاتی زندگی
چکرورتی بی کے ٹھاکر اور مکھیاڈا ٹھاکر کے ہاں 7 اکتوبر 1939ء کو آسام کے جورہاٹ ضلع کے بالیگاؤں گاؤں میں پیدا ہوئیں۔  انگریزی زبان میں ماسٹرز آف آرٹس کے ساتھ پوسٹ گریجویٹ کیا، انھوں نے اپنی تعلیم گوہاٹی یونیورسٹی اور بنارس ہندو یونیورسٹی سے حاصل کی۔  انھوں نے یکم جون 1965ء کو جیتن چکرورتی سے شادی کی، جن سے ان کا ایک بیٹا اور ایک بیٹی ہے۔  ان کی بیٹی سمن ہری پریہ 2016ء میں آسام قانون ساز اسمبلی کے انتخابات میں ہاجو ودھان سبھا حلقہ سے منتخب ہوئی تھیں۔

ان کے بیٹے رنجیت چکرورتی کا مئی 2017ء میں 49 سال کی عمر میں انتقال ہو گیا تھا۔

## عہدے
1977ء–1979ء ضلع سکریٹری، جنتا پارٹی، منگلدوئی (آسام)۔

1986ء–1992ء ممبر پارلیمنٹ، آسوم گنا پریشد کے راجیہ سبھا۔

1999ء–2004ء ممبر پارلیمنٹ، لوک سبھا کی نمائندگی کرتے ہوئے گوہاٹی (آسام)۔

1999ء–2004ء مرکزی وزیر مملکت برائے آبی وسائل۔

2007ء – تاحال، قومی نائب صدر، بھارتیہ جنتا پارٹی۔

## حوالہ جات

## بیرونی روابط
* پارلیمنٹ آف انڈیا کی ویب گاہ میں باضابطہ سوانح عمری کا خاکہ

زمرہ:لوک سبھا کی خواتین ارکان
زمرہ:راجیہ سبھا کی خواتین ارکان
زمرہ:اکیسویں صدی کے بھارتی سیاست دان
زمرہ:اکیسویں صدی کی بھارتی خواتین سیاست دان
زمرہ:بیسویں صدی کے بھارتی سیاست دان
زمرہ:بیسویں صدی کی بھارتی سیاست دان خواتین
زمرہ:آسام سے بھارتیہ جنتا پارٹی کے سیاست دان
زمرہ:جنتا پارٹی کے سیاست دان
زمرہ:سولہویں لوک سبھا کے اراکین
زمرہ:آسام سے راجیہ سبھا کے ارکان
زمرہ:تیرہویں لوک سبھا کے ارکان
زمرہ:آسام سے لوک سبھا کے ارکان
زمرہ:پندرہویں لوک سبھا کے اراکین
زمرہ:آسام کی خواتین سیاست دان
زمرہ:ضلع جورہٹ کی شخصیات
زمرہ:بقید حیات شخصیات
زمرہ:1939ء کی پیدائشیں
زمرہ:ویکی ڈیٹا سے مطابقت رکھنے والی مختصر تفصیل
تزین فاطمہ

**تزین فاطمہ** ریاست اتر پردیش سے تعلق رکھنے والی ایک بھارتی سیاست دان ہیں۔  وہ سماج وادی پارٹی سے تعلق رکھتی ہیں اور رام پور ضلع کے رام پور اسمبلی حلقہ سے اتر پردیش قانون ساز اسمبلی کی رکن ہیں۔  وہ مولانا محمد علی جوہر یونیورسٹی کی پرو وائس چانسلر ہیں۔

## ابتدائی زندگی اور تعلیم
فاطمہ کی پیدائش 10 مارچ 1949ء کو محمد عبد القیوم اور اصغری خاتون کے ہاں اتر پردیش، بھارت کے ہردوئی ضلع کے ایک گاؤں بلگرام میں ہوئی۔  انھوں نے علی گڑھ مسلم یونیورسٹی میں تعلیم حاصل کی اور ایم اے، ایم فل اور پی ایچ ڈی کی ڈگریاں حاصل کیں۔ 

انھوں نے شعبہ تعلیم میں سیاسیات میں ایسوسی ایٹ پروفیسر کے طور پر کام کرنا شروع کیا۔

تزین نے 1981ء میں اعظم خان سے شادی کی اور ان کے دو بیٹے عبد اللہ اور عابد ہیں۔ اعظم خان سماج وادی پارٹی کے رکن اور اتر پردیش حکومت میں سابق وزیر بھی ہیں۔ 

## سیاست
اکتوبر 2014ء میں، فاطمہ کو سماج وادی پارٹی کی طرف سے راجیہ سبھا کے لیے نامزدگی کی پیشکش کی گئی، جسے انھوں نے یہ کہتے ہوئے انکار کر دیا کہ پارٹی کی طرف سے ان کے شوہر پر مناسب غور نہیں کیا گیا۔  بعد میں، نومبر میں، انھوں نے پیشکش قبول کر لی اور راجیہ سبھا کی رکن بن گئیں۔

جنوری 2015ء میں، انھیں سماجی انصاف اور بااختیار بنانے کی کمیٹی کے لیے نامزد کیا گیا۔  ان پر اور ان کے شوہر پر الزام تھا کہ انھوں نے اپنے بیٹے عبد اللہ کو دو پاسپورٹ حاصل کرنے کے لیے رام پور اور لکھنؤ میں متعدد برتھ سرٹیفکیٹ حاصل کیے تھے۔ بی جے پی کے ایک رہنما نے جنوری 2019ء میں اس معاملے میں شکایت درج کرائی تھی 

## تنازعات

### زمین پر تجاوزات
تزین فاطمہ کو اپنے بیٹے عبد اللہ اعظم خان کے ساتھ 9 ستمبر 2019ء کو مولانا محمد علی جوہر یونیورسٹی کی تعمیر کے لیے کسانوں کی زمین پر قبضہ کرنے کا نوٹس ملا  ہم سفر ریزورٹ کی تعمیر کے لیے سرکاری اراضی پر قبضہ کرنے کے لیے ان پر تعزیرات ہند کی دفعہ 447 اور 184 کے تحت بھی مقدمہ درج کیا گیا تھا۔ 

### بجلی چوری
چھاپوں کے دوران، حکام کو پتہ چلا کہ اعظم خان اور تزین نے ایسے آلات نصب کیے تھے جن کا استعمال کرتے ہوئے وہ غیر قانونی طور پر اپنے بجلی کے میٹر کی نصب صلاحیت سے زیادہ بجلی استعمال کرنے کے قابل تھے۔ لہذا، حکام نے 6 ستمبر 2019ء کو بجلی چوری کرنے کے الزام میں تزین کے خلاف پہلی معلوماتی رپورٹ درج کی

### جعلی نقل پیدائش
26 فروری 2020ء کو، تزین فاطمہ کو ان کے شوہر اور بیٹے سمیت جعلی نقل پیدائش بنانے پر جیل بھیج دیا گیا۔ 

## حوالہ جات

زمرہ:جامعہ علی گڑھ کے فضلا
زمرہ:ضلع ہردوئی کی شخصیات
زمرہ:راجیہ سبھا کی خواتین ارکان
زمرہ:اکیسویں صدی کے بھارتی سیاست دان
زمرہ:اکیسویں صدی کی بھارتی خواتین سیاست دان
زمرہ:اتر پردیش سے راجیہ سبھا کے ارکان
زمرہ:1949ء کی پیدائشیں
زمرہ:بقید حیات شخصیات
زمرہ:سماج وادی پارٹی کے سیاست دان
زمرہ:ویکی ڈیٹا سے مطابقت رکھنے والی مختصر تفصیل
زمرہ:اتر پردیش کے ارکان مجلس قانون ساز 2017ء-2022ء
حمیدہ حبیب اللہ

**حمیدہ حبیب اللہ** (20 نومبر 1916ء - 13 مارچ 2018ء)  ایک بھارتی رکن پارلیمان، ماہر تعلیم اور سماجی کارکن تھیں۔ انھیں آزادی کے بعد کے بھارت میں بھارتی عورت کا معروف چہرہ کہا جاتا ہے۔

## ابتدائی زندگی اور تعلیم
بیگم حمیدہ حبیب اللہ لکھنؤ میں پیدا ہوئیں۔ وہ حیدرآباد ہائی کورٹ کے چیف جسٹس نواب نذیر یار جنگ بہادر کی بیٹی تھیں اور تین بھائیوں کی بڑی بہن تھیں۔ انھوں نے اپنا بچپن اور ابتدائی سال حیدرآباد میں گزارے۔ انھوں نے پوٹنی، لندن میں وائٹ لینڈز کالج میں دو سالہ اساتذہ کے تربیتی کورس کے لیے بھی تعلیم حاصل کی۔

## ذاتی زندگی
1938ء میں، انھوں نے نیشنل ڈیفنس اکیڈمی، کھڑکواسلا کے بانی کمانڈنٹ میجر جنرل عنایت حبیب اللہ سے شادی کی۔ 

ان کا بیٹا، وجاہت حبیب اللہ، ایک سابق آئی اے ایس افسر ہونے کے ساتھ ساتھ اقلیتوں کے قومی کمیشن کے سابق چیئرپرسن ہیں اور ان کے پوتے عمار حبیب اللہ اور سیف حبیب اللہ ممتاز کاروباری ہیں۔ 

## سیاست
کانگریس کی حامی تھیں، وہ اپنے شوہر کی ریٹائرمنٹ کے بعد 1965ء میں فعال سیاست میں شامل ہوئیں۔ انھوں نے حیدر گڑھ (ضلع بارہ بنکی) سے منتخب رکن قانون ساز اسمبلی (ایم ایل اے) کے طور پر خدمات انجام دیں، 1971ء–73ء تک سماجی اور ہریجن بہبود، قومی یکجہتی اور شہری دفاع کی ریاستی وزیر اور 1971ء–74ء تک وزیر سیاحت رہیں۔ وہ 1980ء تک اتر پردیش کانگریس کمیٹی (یو پی سی سی ) کی ایگزیکٹو کمیٹی کی رکن اور 1969ء سے آل انڈیا کانگریس کمیٹی (اے آئی سی سی) کی رکن (منتخب) بھی رہیں۔ وہ 1972ء–76ء تک مہیلا کانگریس، یو پی سی سی کی صدر تھیں۔  اس کے بعد وہ 1976ء-82 تک راجیہ سبھا کی رکن رہیں۔ 

## تعلیمی اور سماجی خدمات
لندن سے واپسی کے بعد، انھوں نے خطے میں خواتین کی تعلیم کو آگے بڑھانے میں اہم کردار ادا کیا اور وہ 1975ء سے لکھنؤ کے لڑکیوں کے لیے پہلے انگریزی ڈگری کالج کی صدر رہی ہیں وہ 1975ء سے تلم گاہ نسوان کالج کی صدر بھی تھیں، ایک ایسا اسکول جس میں مسلم لڑکیوں کی تعلیم کے لیے 3,500 کیٹرنگ ان کی ساس مرحومہ بیگم انعام حبیب اللہ نے قائم کی تھی۔

## حوالہ جات

زمرہ:راجیہ سبھا کی خواتین ارکان
زمرہ:سو سالہ خواتین
زمرہ:اتر پردیش کے معلمین
زمرہ:اتر پردیش کی معلمات
زمرہ:سو سالہ بھارتی شخصیات
زمرہ:اتر پردیش سے راجیہ سبھا کے ارکان
زمرہ:بیسویں صدی کی بھارتی خواتین سائنس دان
زمرہ:بیسویں صدی کے بھارتی سیاست دان
زمرہ:بیسویں صدی کی بھارتی سیاست دان خواتین
زمرہ:بھارتی تعلیمی نظریہ ساز خواتین
زمرہ:بیسویں صدی کے بھارتی تعلیمی نظریہ ساز
زمرہ:اتر پردیش سے انڈین نیشنل کانگریس کے سیاست دان
زمرہ:حیدرآباد، بھارت کے سیاست دان
زمرہ:لکھنؤ کے سیاست دان
زمرہ:سماجی کارکن
زمرہ:2018ء کی وفیات
زمرہ:1916ء کی پیدائشیں
زمرہ:بیسویں صدی کی معلمات
زمرہ:ویکی ڈیٹا سے مطابقت رکھنے والی مختصر تفصیل
زمرہ:اتر پردیش کے سماجی کارکن
زمرہ:اتر پردیش کے ارکان مجلس قانون ساز 1969ء-1974ء
زمرہ:سیاست دان
فوزیہ خان

**فوزیہ خان** یا **فوزیہ تحسین خان**، نیشنلسٹ کانگریس پارٹی کی ایک بھارتی سیاست دان ہیں۔ وہ مہاراشٹر سے بھارتی پارلیمان کے ایوان بالا راجیہ سبھا کی رکن ہیں۔  وہ نیشنلسٹ مہیلا کانگریس (این سی پی کی خواتین ونگ) کی قومی صدر ہیں،  بھارت میں مہاراشٹر کی حکومت کی سابق وزیر مملکت ہیں۔ وہ دو بار ایم ایل سی تھیں یعنی مہاراشٹر لیجسلیچر کے ایوان بالا قانون ساز کونسل کی رکن۔  کانونٹ سے تعلیم یافتہ خان ریاست کی پہلی مسلم خاتون ہیں جنھوں نے مہاراشٹر حکومت میں وزیر کے طور پر کام کیا ہے۔ 
وہ دو بار مہاراشٹر کی قانون ساز کونسل کی رکن رہ چکی ہیں۔ ان کا آبائی گھر اورنگ آباد، مہاراشٹر ہے۔ وہ شادی کے بعد پربھنی چلی گئیں جہاں انھوں نے پربھنی میونسپل کونسل کے صدر کے عہدے کے لیے انتخاب لڑ کر اپنی سیاسی زندگی کا آغاز کیا۔

## پورٹ فولیو
وہ اسکولی تعلیم، خواتین اور بچوں کی ترقی، ثقافتی امور، جنرل ایڈمنسٹریشن، اطلاعات اور تعلقات عامہ، اقلیتوں کی ترقی (بشمول اوقاف) اور پروٹوکول کے محکموں کے ساتھ وزیر مملکت (جونیئر وزیر) تھیں۔ 

## سیاسی پروفائل
فوزیہ خان کا تعلق شرد پوار کی نیشنلسٹ کانگریس پارٹی (این سی پی) سے ہے۔ وہ دو بار مہاراشٹر کی قانون ساز کونسل کی رکن رہ چکی ہیں۔ ان کا آبائی گھر اورنگ آباد، مہاراشٹر ہے۔ وہ شادی کے بعد پربھنی چلی گئیں جہاں انھوں نے پربھنی میونسپل کونسل کے صدر کے عہدے کے لیے انتخاب لڑ کر اپنی سیاسی زندگی کا آغاز کیا۔

## شراکتیں
فوزیہ خان فیڈریشن آف آل مہاراشٹر مائنارٹی ایجوکیشن آرگنائزیشن (ایف اے ایم ای) کی سربراہ ہیں اور پربھنی میں کئی تعلیمی ادارے چلاتی ہیں۔ سال 2008ء میں اس نے اورنگ آباد میں مولانا آزاد نیشنل اردو یونیورسٹی ( ایم اے این یو یو) کے ذریعے کیمپس سے باہر تعلیمی کمپلیکس تیار کرنے کے لیے 5 ایکڑ زمین عطیہ کی تھی۔ حکومت میں بطور وزیر۔ مہاراشٹر کے اورنگ آباد کے قریب خلد آباد میں علی گڑھ مسلم یونیورسٹی (اے ایم یو) کے مہاراشٹر سینٹر کے لیے 332 ایکڑ کی جگہ کی نشان دہی کرنے میں اس نے اہم کردار ادا کیا۔ 

## حوالہ جات

زمرہ:راجیہ سبھا کی خواتین ارکان
زمرہ:مہاراشٹر سے راجیہ سبھا کے ارکان
زمرہ:بھارتی مسلم شخصیات
زمرہ:بھارت میں مسلم سیاست
زمرہ:ضلع پربھنی کی شخصیات
زمرہ:اکیسویں صدی کے بھارتی سیاست دان
زمرہ:اکیسویں صدی کی بھارتی خواتین سیاست دان
زمرہ:مہاراشٹر کی خواتین سیاست دان
زمرہ:1957ء کی پیدائشیں
زمرہ:پربھنی کی شخصیات
زمرہ:بقید حیات شخصیات
زمرہ:اورنگ آباد (مہاراشٹر) کی شخصیات
زمرہ:ویکی ڈیٹا سے مختلف مختصر وضاحت
زمرہ:اکیسویں صدی کے ہندوستانی مسلمان
اسیما چٹرجی

**اسیما چٹرجی** (23 ستمبر 1917ء - 22 نومبر 2006ء)  ایک بھارتی نامیاتی کیمسٹ تھی جو نامیاتی کیمسٹری اور فائٹو میڈیسن کے شعبوں میں اپنے کام کے لیے مشہور تھیں۔  ان کے سب سے قابل ذکر کام میں ونکا الکلائڈز پر تحقیق، مرگی کے خلاف ادویات کی تیاری اور ملیریا سے بچنے والی دوائیوں کی تیاری شامل ہے۔ انھوں نے برصغیر پاک و ہند کے دواؤں کے پودوں پر بھی کافی تحقیقی کام تصنیف کیا۔ وہ ہندوستانی یونیورسٹی سے ڈاکٹریٹ آف سائنس حاصل کرنے والی پہلی خاتون تھیں۔ 

## ابتدائی زندگی
اسیما مکھرجی 23 ستمبر 1917ء کو کلکتہ میں پیدا ہوئیں۔ وہ ایک متوسط طبقے کے گھرانے میں پیدا ہوئی تھیں جس کا مطلب اس وقت متوسط طبقے کی خواتین کے لیے تعلیم ممکن نہیں ہوتی تھی۔ ان کے والد اندرا نارائن مکھرجی ایک ڈاکٹر تھے اور عاصمہ اور ان کے بھائی کی تعلیم میں بہت معاون تھے، جو اس وقت انوکھی بات تھی۔ ان کے والد نباتیات سے محبت کرتے تھے، یہیں سے اس نے طب میں اپنی دلچسپی پیدا کی۔ لیکن، طب کے شعبے میں ان کی خاص دلچسپی پودوں کی طبی خصوصیات کے بارے میں اس کے تجسس سے شروع ہوئی۔ 1936ء میں، انھوں نے کیمسٹری میں اپنی اعلیٰ تعلیم حاصل کی، کلکتہ یونیورسٹی کے سکاٹش چرچ کالج سے اعزاز کے ساتھ فارغ ہوئیں۔ ان کی کلاس میں زیادہ لڑکیاں نہیں تھیں کیوں کہ خواتین کو شاذ و نادر ہی زیادہ تعلیم حاصل کرنے پر اکسایا جاتا تھا۔

## اثرات
چوں کہ وہ ڈاکٹریٹ حاصل کرنے والی پہلی خاتون تھیں اور یہاں تک کہ کلکتہ یونیورسٹی کے لیڈی بریبورن کالج میں کیمسٹری کا شعبہ بھی شروع کیا انھوں نے ہندوستان کے اس زمانے میں بہت سی خواتین کو اپنے خوابوں کو پورا کرنے اور اختراع کاروں اور ماہرین کے طور پر کام کرنے کی ترغیب دی۔

## مزید دیکھیے
* سائنس میں خواتین کا خط زمانی

## حوالہ جات

[1]کارتیکا ایس نائر، 14 مارچ 2020۔ خواتین کی تاریخ کا مہینہ: آسیما چٹرجی https://www.beyondpinkworld.com/featurestories/people/asima-chatterjee-9898 سے

[2] جوویتا ارانہہ، 23 ستمبر 2017۔ اسیما چٹرجی: ہندوستان کی پہلی خاتون ڈاکٹریٹ آف سائنس کے بارے میں آپ کو سب کچھ جاننے کی ضرورت ہے! https://www.thebetterindia.com/116512/asima-chatterjee-india-woman-doctorate-science/ سے

[3]Sci-Illustrate، دسمبر 6، 2019۔ آسیما چٹرجی https://medium.com/sci-illustrate-stories/asima-chatterjee-1ca581dc542f سے

[4]ایس سی پاکراشی، اسیما چٹرجی https://www.ias.ac.in/public/Resources/Initiatives/Women_in_Science/Contributors/Chatterjee.pdf سے

## بیرونی روابط
* اسیما چٹرجی۔ انڈین اکیڈمی آف سائنس

زمرہ:راجیہ سبھا کی خواتین ارکان
زمرہ:مغربی بنگال کی خواتین سائنس دان
زمرہ:کولکاتا کے سائنس دان
زمرہ:بیسویں صدی کی بھارتی خواتین سائنس دان
زمرہ:کلکتہ یونیورسٹی کے فکیلٹی
زمرہ:کلکتہ یونیورسٹی کے فضلا
زمرہ:اسکاٹش چرچ کالج کے فضلا
زمرہ:2006ء کی وفیات
زمرہ:1917ء کی پیدائشیں
زمرہ:ویکی ڈیٹا سے مختلف مختصر وضاحت
زمرہ:مغربی بنگال کے معلمین
زمرہ:کولکاتا کی شخصیات
زمرہ:بھارتی سائنسدان
زمرہ:بھارتی خواتین سائنس دان
زمرہ:پدم بھوشن وصول کنندگان
زمرہ:بھارتی سیاست دان
زمرہ:بیسویں صدی کے کیمیا دان
زمرہ:بھارتی شخصیات
زمرہ:خواتین
عذرا جعفری

**عذرا جعفری** ( ؛ پیدائش: 1978ء) ایک افغان سیاست دان اور مصنف ہیں۔ ان کو دسمبر 2008ء میں افغانستان کے صدر حامد کرزئی نے افغانستان میں پہلی خاتون میئر کے طور پر مقرر کیا تھا۔ وہ افغانستان کے صوبہ دایکنڈی کے ایک قصبے نیلی کی میئر بنی۔ ان کا تعلق ہزارہ نسل سے ہے۔

## ذاتی زندگی
جعفری نے اپنی ابتدائی تعلیم ایران کے ہائی اسکول میں مکمل کی اور وہاں پناہ گزین کے طور پر رہ کر کابل میں مڈوائفری اسکول میں 2005ء تک اپنی تعلیم جاری رکھی۔ 2001ء کے آخر میں طالبان کے خاتمے اور نئی مغربی حمایت یافتہ کرزئی انتظامیہ کے قیام کے بعد، وہ واپس آگئیں اور کابل میں *ہنگامی [[لویہ جرگہ]]* میں شرکت کی۔ 

## عملی زندگی
عذرا جعفری 1998ء میں افغان سماجی اور ثقافتی میگزین *فرہنگ* کی چیف ایڈیٹر تھیں۔ بعد میں، اس نے ایران میں افغان مہاجرین کے لیے ایک پرائمری اسکول قائم کیا جب وہ مہاجرین کے ثقافتی مرکز میں آفیسر انچارج کے طور پر کام کر رہی تھیں۔ 2001ء میں، جعفری نے کابل میں ہنگامی لویہ جرگہ میں شمولیت اختیار کی۔ دسمبر 2008ء میں، وہ افغانستان میں پہلی اور واحد خاتون میئر مقرر ہوئیں۔ وہ نیلی قصبے کی میئر مقرر ہوئیں۔ 

## اشاعتیں
جعفری افغانستان واپس آنے کے بعد سے دو کتابوں کی تحریر میں مصروف ہیں۔ اس نے *افغانستان کے نئے آئین کی تشکیل میں حصہ لیا، جو افغانستان* میں سیاسی نظام اور عمل کے بارے میں ہے اور 2003ء میں شائع ہوا تھا۔ اس نے لکھا *میں ایک کام کرنے والی عورت ہوں*، جو روزگار کے قانون اور لیبر مارکیٹ میں افغان خواتین کے حقوق کے بارے میں بات کرتی ہے اور 2008ء میں شائع ہوئی  ۔

## اعزازات
عذرا جعفری کو پاکستان آرٹس کی قومی کونسل میں ان کے کام اور سماجی ترقی کے عزم پر میٹو میموریل اعزاز سے نوازا گیا ہے۔ عذرا جعفری کو یہ اعزاز پاکستان کی معروف قانون دان عاصمہ جہانگیر، انسانی حقوق کمیشن کی چیئرپرسن اور انسانی حقوق کی انتھک کارکن اور بنگلہ دیش کی نامور شہری حقوق اور خواتین کے حقوق کی کارکن حمیدہ حسین نے ایک تقریب میں پیش کیا۔ 

## مزید دیکھیے
* ظریفہ غفاری
* مریم درانی
* فوزیہ کوفی

## حوالہ جات

زمرہ:افغانستان میں مقامات کی خواتین میئر
زمرہ:ہزارہ سیاست دان
زمرہ:1978ء کی پیدائشیں
زمرہ:بقید حیات شخصیات
زمرہ:اکیسویں صدی کے افغان سیاست دان
زمرہ:افغان سیاسی خواتین
زمرہ:افغان شخصیات
زمرہ:اکیسویں صدی کے شیعہ مسلمان
انوار الحق حقانی

**مولانا انوار الحق حقانی** ایک پاکستانی اسلامی اسکالر ہیں جو وفاق المدارس کے مرکزی نائب صدر ہیں۔ وہ اس وقت اپنے بھائی مولانا سمیع الحق کی شہادت کے بعد نومبر 2018ء سے دار العلوم حقانیہ کے چانسلر کے طور پر خدمات انجام دے رہے ہیں۔ وہ عبدالرزاق اسکندر کی وفات کے بعد 8 اپریل 2009ء سے وفاق المدارس العربیہ پاکستان کے نائب صدر کے طور پر بھی خدمات انجام دے رہے ہیں۔ وہ مولانا عبد الحق اکوڑوی کے بیٹے ہیں اور مولانا سمیع الحق شہید اور مولانا اظہار الحق حقانی(مرحوم) کے بھائی ہیں۔ ان کے بڑے بیٹے سلمان الحق صاحب بھی دار العلوم حقانیہ میں تدریس کے خدمات سر انجام دے رہے ہیں

## حوالہ جات

زمرہ:بقید حیات شخصیات
زمرہ:دار العلوم حقانیہ کے چانسلر
زمرہ:وفاق المدارس العربیہ پاکستان کے نائب صدور
زمرہ:پاکستانی اسلامی مذہبی رہنما
زمرہ:ضلع نوشہرہ کی شخصیات
زمرہ:پاکستان کے سنی علما
زمرہ:پاکستانی سنی
زمرہ:دیوبندی شخصیات
زمرہ:پاکستان کے نامکمل مضامین
امبیکا سونی

**امبیکا سونی** (پیدائش: 13 نومبر 1942ء) ایک بھارتی سیاست دان ہیں جن کا تعلق انڈین نیشنل کانگریس سے ہے۔ وہ اطلاعات و نشریات کی وزیر رہ چکی ہیں۔ وہ راجیہ سبھا میں ریاست پنجاب کی نمائندگی کرنے والی رکن پارلیمان ہیں۔

## ابتدائی زندگی اور تعلیم
غیر منقسم پنجاب کے شہر لاہور میں 1942ء میں انڈین سول سروس کے افسر اور گوا کے لیفٹیننٹ گورنر نکول سین وادھوا کے ہاں پیدا ہوئیں امبیکا نے ویلہم گرلز اسکول، دہرادون میں تعلیم حاصل کی اور اندرا پرستھا کالج، دہلی یونیورسٹی سے ایم اے (آنرز) کیا، ان کے بعد الائنس فرانسیس، بنکاک سے ڈپلوما سپیریئر این لینگو فرانسیس اور ہوانا یونیورسٹی سے ہسپانوی آرٹ اینڈ لٹریچر میں پوسٹ گریجویٹ ڈپلوما کیا۔ ان کی شادی 1961ء میں انڈین فارن سروس کے افسر ادے سونی سے ہوئی۔

## سیاست
امبیکا سونی نے اپنی سیاست کا آغاز 1969ء میں کیا جب 1969ء میں پارٹی کی تقسیم کے وقت اندرا گاندھی نے انھیں کانگریس پارٹی میں شامل کیا۔ سونی اس وقت سے گاندھی کی پرانی دوست تھیں جب ان کے والد تقسیم ہند کے دوران میں امرتسر کے ضلع کلکٹر کے طور پر تعینات تھے اور انھوں نے جواہر لعل نہرو کے ساتھ بہت قریب رہ کر کام کیا۔ 1975ء میں وہ انڈین یوتھ کانگریس کی صدر منتخب ہوئیں اور سنجے گاندھی کے ساتھ مل کر کام کیا۔ مارچ 1976ء میں وہ راجیہ سبھا کے لیے منتخب ہوئیں۔ 1998ء میں وہ آل انڈیا مہیلا کانگریس کی صدر بنیں۔ 1999ء سے 2006ء تک وہ آل انڈیا کانگریس کمیٹی کی جنرل سکریٹری رہیں۔ جنوری 2000ء میں وہ دوبارہ راجیہ سبھا کے لیے منتخب ہوئیں اور 10 جون 2004ء کو استعفا دے دیا۔ جولائی 2004ء میں وہ دوبارہ راجیہ سبھا کے لیے منتخب ہوئیں۔ 29 جنوری 2006ء سے 22 مئی 2009ء تک وہ یو پی اے آئی حکومت میں وزیر سیاحت اور وزیر ثقافت تھیں۔ 22 مئی 2009ء سے 27 اکتوبر 2012ء تک وہ یو پی اے آئی حکومت میں اطلاعات و نشریات کی وزیر تھیں۔  جولائی 2010ء میں وہ راجیہ سبھا کے لیے دوبارہ منتخب ہوئیں۔

## حوالہ جات

12. امبیکا سونی۔ https://www.india.gov.in/my-government/indian-parliament/smt-ambika-soni

## بیرونی روابط
* اطلاعات و نشریات کی وزارت، سرکاری ویب گاہ

زمرہ:راجیہ سبھا کی خواتین ارکان
زمرہ:اکیسویں صدی کے بھارتی سیاست دان
زمرہ:اکیسویں صدی کی بھارتی خواتین سیاست دان
زمرہ:بیسویں صدی کے بھارتی سیاست دان
زمرہ:بیسویں صدی کی بھارتی سیاست دان خواتین
زمرہ:لاہوری شخصیات
زمرہ:پنجاب، بھارت کی خواتین سیاست دان
زمرہ:پنجاب سے راجیہ سبھا کے ارکان
زمرہ:بقید حیات شخصیات
زمرہ:پنجاب، بھارت سے انڈین نیشنل کانگریس کے سیاست دان
زمرہ:1942ء کی پیدائشیں
زمرہ:اندر پرستھ کالج برائے خواتین کی فضلا
زمرہ:بھارت کے وزرائے اطلاعات و نشریات
زمرہ:بھارتی کابینہ کی خواتین ارکان
زمرہ:انڈین کانگریس (سوشلسٹ) کے سیاست دان
زمرہ:بھارتی وزرائے ثقافت
زمرہ:انڈین نیشنل کانگریس (یو) کے سیاست دان
زمرہ:انڈین یوتھ کانگریس کے صدور
زمرہ:بھارتی کابینہ کے ارکان
زمرہ:ویکی ڈیٹا سے مطابقت رکھنے والی مختصر تفصیل
زمرہ:لاہور کے سیاست دان
زمرہ:ویلہم گرلز اسکول کے فضلا
کے ایم ایچ سرکاری کالج

**خواندکار مشرف حسین سرکاری کالج** (؛ فی الحال **کے ایم ایچ سرکاری کالج**) بنگلہ دیش کی کھلنا ڈویژن کے جھینایداہ ضلع مو موجود ایک تعلیمی ادارا ہے۔ اس کالج کی تعمیر میں ایک مقامی تاجر خواندکار مشرف حسین کے خاص شراکت تھی۔ اسی لیے اس کالج کا نام **خواندکار مشرف حسین کالج** رکھا گیا ہے۔ فی الحال اس کالج میں ہائر سیکنڈری، انڈرگریجویٹ، آنرز اور پوسٹ گریجویٹ كلاسوں ميں تعليم دي جاتى ہیں۔

## تاریخ
یہ کالج 16 جولائی 1969 کو قائم کیا گیا تھا اور اسے 2 اگست 1969 کو جیسور بورڈ کی منظوری ملی تھی۔ پہلے ہائی اسکول کے پرانے احاطے یعنی موجودہ خواتین ڈگری کالج اور پھر موجودہ ہائی اسکول اسمبلی ہال میں منعقد کیا گیا۔ جناب رفیع الدین سردار، حاجی مقبول حسین، نور محمد سردار اور مسعود النبی چودھری عرف پنو میاں، شمس الرحمٰن، اسدالزماں کاٹو میاں اور چند دیگر پرجوش کارکنوں نے کالج کے قیام کے لیے سخت محنت کی اور قربانیاں دی۔ ایک مقامی تاجر جناب خواندکار مشرف حسین نے کالج کے لیے بہت تعاون کیا۔ یہی وجہ ہے کہ کالج کا نام ان کے نام پر 'خواندکار مشرف حسین کالج' رکھا گیا اور موجودہ جگہ پر کالج کو ریلوے لائن کے پاس کوٹچاندپور ریلوے اسٹیشن کے جنوب مشرقی کونے میں منتقل کر دیا گیا اور کالج کو 7 ایکڑ اراضی پر اس کے اپنے کالج کی عمارت پر چلایا جارہا ہے۔ جناب ایس ایم تاج الاسلام اس کے پہلے پرنسپل تھے اور 1970 سے 1994 تک جناب عبد المطلب پرنسپل کے عہدے پر فائز رہے اور کالج کی ترقی پزیر ترقی میں جناب عبد المطلب کا بہت بڑا تعاون ہے۔ 1975 میں راجشاہی یونیورسٹی سے انڈر گریجویٹ سطح پر کالج کی منظوری دی گئی۔ 1983 میں اس وقت کے میونسپل چیئرمین مسٹر ایم اے ودود ہولا میاں نے پریذائیڈنگ صدر جنرل حسین محمد ارشاد سے اس کالج کو سرکاری بنانے کی درخواست کی اور بعد میں کالج کو سرکاری بنا دیا گیا۔ فی الحال کالج میں آنرز کورس شروع کیا گیا ہے۔ 

## تعلیمی سرگرمیاں
اس وقت کالج میں ثانویہ العلیٰی کی تعلیمی سرگرمیاں اور آنرز کورسز دستیاب ہیں۔ کالج میں پاس کا تناسب 68.11 فیصد ہے. 

### آنرز کورس

* بنگالی
* تاریخ
* ریاستی سائنس
* معیشت
* اکاؤنٹنگ
* انتظام

## موجودہ طلبہ اور بنیادی ڈھانچہ
اس وقت کالج میں طلبہ کی تعداد تقریباً 316 ہے۔ کالج کا کل رقبہ 07 ایکڑ ہے۔ کالج کی شمال کی جانب ایک دو منزلہ عمارت ہے جس میں آفس روم، لائبریری، کامن روم اور ہیومینیٹیز اور کامرس برانچ ہے۔ اور کالج کے مغرب کی جانب دو منزلہ عمارت میں سائنس لیبارٹری اور کمپیوٹر لیب سمیت تمام سائنس کی کلاسز اور امتحانات لیے جاتے ہیں۔ کالج کے میدان کے جنوب مغرب میں ایک منزلہ مسجد ہے۔ کالج کی دو عمارتوں کے سامنے کھیلنے کے لیے کشادہ میدان ہیں۔ کالج کے مشرق میں ہاسٹل کی تعمیر کے لیے کھلی جگہ ہے اور ایک سیڑھی والا تالاب بھی کھودا ہوا ہے۔

## موجودہ اساتذہ اور ملازمین کی تعداد
اس وقت کالج میں تقریبا ٣٦ اساتذہ ہیں۔ اور دفتری افسروں کی تعداد 26 ہے.

## دیگر سرگرمیاں

* بی این سی سی

زمرہ:1969ء میں قائم ہونے والے تعلیمی ادارے
زمرہ:پاکستان میں 1969ء کی تاسیسات
زمرہ:مشرقی پاکستان میں 1969ء کی تاسیسات
روہنی گوڈبولے

**روہنی گوڈبولے**  ایک بھارتی ماہر طبیعیات اور تعلیمی ماہر تھیں، جو ایلیمنٹری پارٹیکل فزکس: فیلڈ تھیوری اور فینومینالوجی میں مہارت رکھتی تھیں۔  وہ وفات سے قبل سینٹر فار ہائی انرجی فزکس، انڈین انسٹی ٹیوٹ آف سائنس، بنگلور میں پروفیسر تھیں۔  انھوں نے پچھلی تین دہائیوں میں پارٹیکل فینومینولوجی کے مختلف پہلوؤں پر بڑے پیمانے پر کام کیا ہے، خاص طور پر اسٹینڈرڈ ماڈل آف پارٹیکل فزکس (SM) اور اس سے آگے کی فزکس (BSM) کے مختلف پہلوؤں کو تلاش کرنے پر۔ ہائی انرجی فوٹان کے ہیڈرونک ڈھانچے کے بارے میں ان کے کام نے اس کا مطالعہ کرنے کے مختلف طریقوں کا خاکہ پیش کیا اور اگلی نسل کے الیکٹران پوزیٹرون ٹکرانے والوں کے ڈیزائن پر اثرات مرتب کیے تھے۔ وہ بھارت کی سائنس کی تینوں اکیڈمیوں اور سائنس اکیڈمی آف دی ڈیولپنگ ورلڈ (TWAS) کی منتخب فیلو تھیں۔ 

اکیڈمکس میں اپنے کام کے علاوہ، گوڈبولے سائنس کی ایک بہت زیادہ مطلوب کمیونیکیٹر بھی تھیں، جو اکثر فزکس کی ہر چیز پر نوجوان طلبہ و طالبات، اسکالرز اور سائنس دانوں سے گفتگو کرتی تھیں۔ وہ سائنس اور ٹکنالوجی میں کیریئر بنانے والی خواتین کی بھی پرجوش حامی تھیںاور رام رامسوامی کے ساتھ مل کر لیلاوتی کی بیٹیاں کے نام سے،  بھارتی کی خواتین سائنس دانوں پر سوانحی مضامین کا مجموعہ ایڈٹ کیا۔

## تعلیم اور عملی زندگی
روہنی گوڈبولے نے سر پرشورامبھاؤ کالج، پونے یونیورسٹی سے طبیعیات، ریاضی اور شماریات میں بیچلر کی ڈگری حاصل کی، انڈین انسٹی ٹیوٹ آف ٹیکنالوجی، ممبئی سے ایم ایس سی اور اسٹونی بروک کی اسٹیٹ یونیورسٹی آف نیویارک سے 1979ء میں تھیوریٹیکل پارٹیکل فزکس میں پی ایچ ڈی کی۔  پروفیسر گوڈبولے نے 1979ء میں ٹاٹا انسٹی ٹیوٹ آف فنڈامینٹل ریسرچ، ممبئی میں بطور وزٹنگ فیلو شمولیت اختیار کی۔ وہ 1982ء سے 1995ء تک بمبئی یونیورسٹی کے شعبہ فزکس میں لیکچرر اور ریڈر تھیں۔ اس نے سنٹر فار ہائی انرجی فزکس، انڈین انسٹی ٹیوٹ آف سائنس، بنگلور میں 1995ء میں ایسوسی ایٹ پروفیسر کے طور پر شمولیت اختیار کی اور جون 1998ء سے پروفیسر تھیں۔ وہاں 31 جولائی 2021ء کو سبکدوش ہو کر وہ اعزازی پروفیسر بن گئیں۔

وہ 150 سے زیادہ تحقیقی مقالوں کی مصنفہ تھیں۔ جن کو بطور حوالہ کثرت سے استعمال کیا گیا ہے۔

## حوالہ جات

زمرہ:سائنس و انجینئری میں پدم شری وصول کنندگان
زمرہ:کرناٹک کی خواتین سائنس دان
زمرہ:پونے کے سائنس دان
زمرہ:بیسویں صدی کی بھارتی خواتین سائنس دان
زمرہ:انڈین انسٹی ٹیوٹ آف سائنس فیکلٹی
زمرہ:انڈین انسٹی ٹیوٹ آف ٹکنالوجی بمبئی کے فضلا
زمرہ:بنگلور کے سائنس دان
زمرہ:بھارتی خواتین طبیعیات دان
زمرہ:1952ء کی پیدائشیں
زمرہ:سرن میں شریک شخصیات
زمرہ:ویکی ڈیٹا سے مطابقت رکھنے والی مختصر تفصیل
زمرہ:بیسویں صدی کے ماہرین طبیعیات
زمرہ:اکیسویں صدی کے ماہرین طبیعیات
زمرہ:اساتذہ بھارتی تعلیم گاہیں
زمرہ:پونے کی شخصیات
زمرہ:اسٹونی بروک یونیورسٹی کے فضلا
تحصیل ڈگری

ضلع میرپور خاص کا ایک تعلقہ و شہر

یہاں کی 80 فیصد آبادی کھیتی باڑی، تجارت، صنعت و حرفت، کاروبار و مختلف ہنرمندی و پیشوں سے وابستہ ہیں جبکہ 20 فیصد سرکاری ملازمت کرتے ہیں۔ اس شہر کی 85 فیصد آبادی سندھی، پنجابی اور اُردو بولنے والوں پر مشتمل ہے۔ یہاں پشتون اور بلوچ برادریاں بھی رہائش پزیر ہیں۔ بلوچ اور جٹگال وارڈ نمبر9 کی بلوچ کالونی اور میر فتح ٹائون وارڈ نمبر11 میں یوسف آباد، غریب آباد کالونی اور الٰہ باد کالونی میں پنجابی برادریاں رہتی ہیں۔اس شہر میں اقلیتی برادریاں بھی آباد ہیں۔ ان میں مالہی تعلیم یافتہ ہو کر تعلیمی اداروں سے وابستہ ہیں، مینگواڑ اور کولہی برادری زراعت کے آبائی پیشے سے وابستہ ہے۔اسے وسعت دینے کے لیے انگریزوں نے میرپورخاص سے کھوکھراپار مونا بائو کی سمت میٹر گیج ریلوے لائن بچھائی جس سے 1909ء کے دوران جھڈّو تک ریلوے لائن کا کام مکمل کر کے ریلوے نظام سے مربوط کر دیا گیا۔جس کے بعد ڈگری کے لوگوں کو سفرمیں آسانی ہو گئی۔ڈگری شہر کی جانب ٹرینوں کی آمدورفت گذشتہ ایک دہائی سے بند ہے۔لیکن شہر کے قلب میں واقع محمدی چوک سے 5 سڑکیں مختلف علاقوں کی سمت جاتی ہیں۔ ان میں ٹنڈو غلام علی روڈ، ٹنڈو باگو روڈ، کوٹ غلام محمد روڈ، ٹنڈو جان محمد روڈ شامل ہے۔ 1901ء کے دوران انگریزوں نے سندھ کی غیر آباد زمینوں کو آباد کرنے کے منصوبے کے تحت ڈگری اور اس کے نواحی علاقوں میں مشرقی پنجاب کے کاشت کاروں کو زراعت کی بہتر سہولتیں و مراعات مہیا کیں اور 1910ء تک ان کاشت کاروں کی ڈگری میں آبادکاری کا کام مکمل کیا گیا۔ان میں جاٹ، سکھ اور آرائیوں کی تعداد نمایاں تھی۔ جس کی واضح مثال ڈگری کی دیہہ نمبر 170 اور دیہہ نمبر 190 ہیں جن کے کاشت کار اب بھی انتہائی محنت کش ہیںاورزراعت کے قدیم ُصولوں پر قائم رہ کر بہتر فصلیں حاصل کرتے ہیں۔ قیام پاکستان کے دوران ڈگری سے سکھ کاشت کار مشرقی پنجاب کوچ کر گئے، یہاں کا گنا، مرچ اور کپاس خاصی مشہور ہے۔ سرسوں، کیلا، جوار، گندم اور سبزیوں کی وافر فصل ہوتی ہے جبکہ امرود، بیر، پپیتا، چیکو اور آم تو انتہائی ذائقہ دار ہوتے ہیں۔ڈگری، ہمیشہ ہی سے سیاسی، سماجی سرگرمیوں کا مرکز رہا ہے، اس شہر سے محض 4 کلومیٹر کے فاصلے پر گائوں فقیر غلام علی لغاری واقع ہے۔ یہ سوریہ بادشاہ پیر صبغت اللہ راشدی المعروف پیر صاحب پگارا کے حُر مریدوں کا سب سے بڑا گائوں ہے، انگریزوں کے خلاف جدوجہد آزادی میں نا صرف اس گائوں ، بلکہ اس کے نواحی علاقوں میں رہائش پزیر حُروں نے بھی بھرپور حصہ لیا، لیکن انگریزوں نے اس تحریک کو بغاوت کا نام دے دے کر سندھ میں ماشل لا نافذ کر دیا۔بعد ازاں ’’حُر ایکٹ‘‘ تشکیل دے کر حُروں کو گرفتار اور انھیں سزائیں سُنائی جانے لگیں تو ڈگری کے حُر مجاہدین بھی انگریزوں کے ظلم و ستم کا نشانہ بنے۔ تحریک پاکستان کے دوران نمایاں خدمات انجام دینے والی اہم شخصیت اور قائد اعظم محمد علی جناح کے رفقائے خاص میں شامل بیرسٹر غلام محمد بھرگڑی کا تعلق بھی اسی شہر سے ہے،
لیلیٰ حیدری

**لیلیٰ حیدری** (پیدائش: 1978ء) ایک افغان کارکن اور ریسٹوریٹ کی مالک ہیں۔ وہ مدر کیمپ چلاتی ہیں، ایک منشیات کی بحالی کا مرکز جس کی بنیاد اس نے 2010ء میں کابل، افغانستان میں رکھی تھی۔ وہ تاج بیگم کی بھی مالک ہیں، کابل کیفے جو مدر کیمپ کو فنڈ فراہم کرتا ہے۔ تاج بیگم پر اکثر چھاپے مارے جاتے ہیں کیونکہ یہ ممنوعات کو توڑتی ہے۔ کیفے ایک عورت چلاتی ہے اور غیر شادی شدہ مردوں اور عورتوں کو ایک ساتھ کھانے کی اجازت دیتی ہے۔ حیدری 2018ء کی دستاویزی فلم *لیلیٰ ایٹ دی برج* کا موضوع ہے۔

## سیرت

### ابتدائی زندگی، شادی اور تعلیم
حیدری 1978ء میں کوئٹہ، پاکستان میں ایک افغان خاندان میں پیدا ہوئیں۔ شیر خوار ہونے کے دوران، اس کا خاندان مہاجرین کے طور پر ایران چلا گیا۔ ایک بچہ دلہن، حیدری کی شادی 12 سال کی عمر میں تیس کی دہائی میں ایک ملا سے ہوئی تھی۔ اس کا پہلا بچہ 13 سال کی عمر میں ہوا  جوڑے کے کل تین بچے تھے۔  

جب اس کے شوہر نے اسے مذہبی جماعت لینے کی اجازت دی تو حیدری نے چپکے سے دوسرے مضامین کا مطالعہ شروع کر دیا۔ اس نے فلم سازی میں یونیورسٹی کی ڈگری حاصل کی۔

حیدری نے 21 سال کی عمر میں اپنے شوہر سے طلاق لے لی۔  اسلامی قانون کے مطابق بچے اپنے والد کے پاس رہے۔

### عملی زندگی اور سرگرمی
حیدری 2009ء میں افغانستان چلی گئی۔  کابل میں، وہ اپنے بھائی حکیم کو ملی جو پل سوختہ پل کے نیچے سینکڑوں دیگر منشیات کے عادی افراد کے ساتھ رہتا ہے۔  اپنے بھائی کی حالت، افغانستان میں منشیات کے بڑھتے ہوئے مسئلے اور نشے کے عادی افراد کے لیے حکومت کے زیر انتظام پناہ گاہوں کی کمی سے متاثر ہو کر، حیدری نے 2010ء میں منشیات کی بحالی کا ایک مرکز قائم کیا۔ اس مرکز کا نام اس کے پہلے گاہکوں نے مدر کیمپ رکھا تھا۔  مدر کیمپ کو حکومتی فنڈز یا غیر ملکی امداد نہیں ملتی۔   یہ شہر کا واحد نجی منشیات کی بحالی کا مرکز ہے۔ 

2011ء میں، حیدری نے مدر کیمپ کو فنڈ دینے کے لیے کابل میں تاج بیگم نامی ایک ریستوران کھولا۔ ریستوران کو خواتین کے ذریعے چلائے جانے کے لیے جانا جاتا ہے، جو افغانستان میں ایک نایاب ہے،  اور ایک ایسی جگہ فراہم کرنے کے لیے جس میں شادی شدہ اور غیر شادی شدہ مرد اور خواتین ایک ساتھ مل سکیں، جو مقامی کمیونٹی میں ایک ثقافتی ممنوع ہے۔  ریستوراں میں ایسے افراد کام کرتے ہیں جو مدر کیمپ میں رہتے تھے۔ حیدری کے ریسٹورنٹ پر پولیس نے متعدد مواقع پر چھاپہ مارا ہے، مبینہ طور پر مرد اور خواتین خلا میں ایک ساتھ کھانا کھاتے ہیں، کیونکہ حیدری ہمیشہ سر پر اسکارف نہیں پہنتی اور اس لیے کہ وہ ایک خاتون کاروباری ہے۔

حیدری نے افغانستان میں طالبان کی موجودگی کے خلاف بات کی ہے، جس میں اس سے ملک میں خواتین کے حقوق کو لاحق خطرات بھی شامل ہیں۔   انھوں نے افغانستان میں جاری جنگ کے لیے امن عمل میں خواتین کو شامل نہ کرنے پر افغان حکومت پر تنقید کی ہے۔

2019ء میں، حیدری اوسلو فریڈم فورم میں مدعو مقرر تھے، جس کی میزبانی انسانی حقوق فاؤنڈیشن نے کی تھی۔  

## ''لیلیٰ پل پر''
لیلیٰ ایک دستاویزی فلم کا موضوع ہے، *لیلیٰ ایٹ دی برج* ، جس کی ہدایت کاری الزبتھ اور گلستان مرزائی نے کی ہے۔  فلم نے 2018ء میں کوپن ہیگن کے سی پی ایچ:ڈی او ایکس فلم تہوار میں فیکٹ:ایوارڈ برائے تحقیقاتی دستاویزی فلم جیتا  اس نے 34ویں سالانہ سانتا باربرا بین الاقوامی فلم تہوار میں دستاویزی فلم کے لیے سماجی جسٹس اعزاز بھی جیتا ہے۔ 

## مزید دیکھیے
*  100 خواتین (بی بی سی)

## حوالہ جات

زمرہ:CS1 maint: url-status
زمرہ:CS1 maint: url-status
زمرہ:کاروبار میں افغان خواتین
زمرہ:افغان فعالیت پسند خواتین
زمرہ:1978ء کی پیدائشیں
زمرہ:بقید حیات شخصیات
زمرہ:افغان کاروباری شخصیات
زمرہ:ویکی ڈیٹا سے مطابقت رکھنے والی مختصر تفصیل
زمرہ:ہزارہ شخصیات
سومترا

**سومترا**  راماین کے مطابق کاشی کی شہزادی تھیں۔ وہ بہت ذہین تھیں اور کوشل کے بادشاہ اور ایودھیا کے حمکراں دشرتھ کی دوسری مہارانی تھیں۔ اور لکشمن اور شتروگھن کی والدہ تھیں۔
راجا دشرتھ کو اولاد نہیں ہو رہی تھی۔ اس نے نرینہ اولاد کے حصول کے لیے ایک پوجا کا انعقاد کیا۔ اس وقت کے سادھو منش رشیاس رنگ نے دشرتھ کے لیے ایک آگ جلائی اور اس میں سے یگ دیوتا سنہرے طشت میں پاسیم (ایک قسم کی کھیر) لے کر برآمد ہوئے۔ دشرتھ نے اس کھیر میں سے نصف کوشلیا کو دیا، باقی نصف میں کے دو حصے کیے اور نصف سومترا کو دیا۔ پھر باقی بچے آدھے میں سے دو حصے کیے اور نصف کیکئی کو دیا اور باقی بچے آدھے کے دوبارہ سومترا کو دے دیا۔ چونکہ سومترا کو دو حصے ملے تھے لہذا ان کو دو بیٹے ہوئے۔
وہ دشرتھ کی تینوں بیگموں میں سب سے ذہین تھیں۔ انھوں نے نے لکشمن کو حکم دیا کہ دوران میں سفر رام کے ساتھ رہ کر ان کی خدمت کریں۔ اور اسی دوران میں رام کی والدہ کوشلیا کی بھی خوب دلجوئی کی۔

## شخصیت
تصغیر|180px|دشرتھ اپنی بیویوں کو کھیر پیش کرتے ہوئے

حالانکہ وہ اپنے شوہر کی سب سے چہیتی نہیں تھیں اور نا ہی انھیں تینوں میں کوئی خصوصیت حاصل تھی، مگر وہ بہت ذہین تھیں اور شوہر کی خوب خدمت کرتی تھیں۔ انھوں نے اپنی زندگی شوہر کے لیے وقف کر دی تھی اور کوشلیا کو خوب مانتی تھی اور ان کی خدمت بھی کرتی تھی۔ دوران میں جلا وطنی انھوں نے اپنے بیٹے لکشمن کو رام کے ساتھ رہ کر ان کی خدمت کے لیے تیار کیا تھا۔ یہ ان کا ایسا کارنامہ تھا جسے خوب سراہا جاتا ہے۔ والمیکی کی راماین میں ان کے والدین کا تذکرہ نہیں ملتا ہے مگر بعد کے متون سے پتہ چلتا ہے کہ وہ سلطنت کاشی یا مگدھ مہا جن پد کی شہزادی تھی اور ان کا نسلی تعلق ہیہیا شاہی خاندان سے تھا۔

## نام
سومترا دو لفظوں سے مل کر بنا ہے۔ سو کے معنی اچھا اور متر کے معنی دوست کے ہیں۔ سومترا یعنی اچھا دوست۔ تمل زبان میں ان کا نام சுமித்திரை، برمی زبان میں Thumitra، مالے زبان میں Samutra، خمیر زبان اور تھائی زبان میں สมุทรเทวี Samutthra Thewi ہے۔

## مزید دیکھیے
* کوشلیا
* دشرتھ
* کیکئی

## حوالہ جات

زمرہ:اکشواکو خاندان
زمرہ:راماین کے کردار
زمرہ:ویکی ڈیٹا سے مختلف مختصر وضاحت
عبیداللہ خالد

**مولانا عبید اللہ خالد** ایک پاکستانی اسلامی اسکالر ہیں جو اس وقت جامعہ فاروقیہ شاہ فیصل، کراچی کے مہتمم اور 19 اکتوبر 2021 سے وفاق المدارس العربیہ پاکستان کے نائب صدر کے طور پر خدمات انجام دے رہے ہیں۔ وہ مرحوم مولانا سلیم اللہ خان کا بیٹا اور مرحوم مولانا محمد عادل خان کے بھائی ہیں۔

## حوالہ جات

زمرہ:بقید حیات شخصیات
زمرہ:وفاق المدارس العربیہ پاکستان کے نائب صدور
زمرہ:پاکستانی اسلامی مذہبی رہنما
زمرہ:پاکستان کے سنی علما
زمرہ:دیوبندی شخصیات
سب سے زیادہ کمائی کرنے والی فلموں کی فہرست

تصغیر|upright=1|بائیں|گون ود دی ونڈ نے پچیس سالوں میں سب سے زیادہ کمائی کرنے والی فلم کا ریکارڈ اپنے پاس رکھا اور مہنگائی کے حساب سے کسی بھی دوسری فلم سے زیادہ کمائی کی ہے۔|alt=A screencap of the title card from the trailer of Gone with the Wind.

یہ **سب سے زیادہ کمائی کرنے والی فلموں کی فہرست**  ہے۔ فلمیں متعدد سلسلوں سے آمدنی پیدا کرتی ہیں، بشمول تھیٹر کی نمائش، ہوم ویڈیو، ٹیلی ویژن کے نشریاتی حقوق اور تجارت سامان وغیرہ۔ تاہم، تھیٹر کے باکس آفس کی کمائی فلم کی کامیابی کا اندازہ لگانے کے لیے تجارتی اشاعتوں کے لیے بنیادی اکائی ہے۔

## فہرست

## سب سے زیادہ کمائی کرنے والی فلمیں افراط زر کو مد نظر رکھتے ہوئے

## سب سے زیادہ کمائی کرنے والی فلمیں بلحاظ سال

## سب سے زیادہ کمائی کرنے والی فلموں کا خط زمانی

## سب سے زیادہ کمانے والی فرنچائزز اور فلم سیریز

## مزید دیکھیے
* سب سے زیادہ کمائی کرنے والی بھارتی فلموں کی فہرست
* سب سے زیادہ کمائی کرنے والی پاکستانی فلموں کی فہرست

## حوالہ جات

(...) Since grosses are not limited to original theatrical runs, a film's first-run gross is included in brackets after the total if known.
گورنمنٹ کالج برائے خواتین

**گورنمنٹ کالج برائے خواتین** پاکستان میں عوامی جونیئر خواتین کے کالج ہیں۔ 1972 میں حکومت پاکستان نے پاکستان کے تقریباً تمام اسکولوں اور کالجوں کو قومیا لیا۔ گورنمنٹ نے کالجوں کا نام بدل دیا اور بہت سے خواتین کے کالجوں کو گورنمنٹ کالج کے ساتھ سابقہ لگا دیا گیا جیسا کہ 'گورنمنٹ کالج آف ویمن *اور* گورنمنٹ ڈگری گرلز کالج *<nowiki/>'۔*

گورنمنٹ کالج برائے خواتین دو سالہ جونیئر کالجز یا انٹرمیڈیٹ کالج ہیں جو ریاستہائے متحدہ میں گیارہویں جماعت اور بارہویں جماعت کے ہائی اسکول کے برابر ہیں۔ یہ جونیئر کالج ہائر سیکنڈری اسکول سرٹیفکیٹ دیتے ہیں۔ یہ کالج سائنس یا آرٹس کے تعلیمی نصاب پر توجہ دیتے ہیں۔ دو سالہ سائنس نصاب ایوارڈز کی کامیابی سے تکمیل F.Sc. سرٹیفیکیٹ. جبکہ دو سالہ آرٹس نصاب کی کامیاب تکمیل پر ایف اے سرٹیفکیٹ دیا گیا۔ یہ سرٹیفکیٹس USA میں ہائی اسکول ڈپلوما کے برابر ہیں۔

## گورنمنٹ کالج برائے خواتین کی فہرست

### پختون خواہ
گورنمنٹ خواتین کالج مانسہرہ

### پنجاب

* گورنمنٹ کالج برائے خواتین ڈھوک کالا خان
* گورنمنٹ ڈگری کالج اٹک
* وقار النساء کالج برائے خواتین، راولپنڈی
* گورنمنٹ کالج برائے خواتین، لاہور
* گورنمنٹ پوسٹ گریجویٹ کالج برائے خواتین، سیٹلائٹ ٹاؤن، راولپنڈی
* گورنمنٹ کالج برائے خواتین، بہاولپور
* گورنمنٹ کالج برائے خواتین، چکوال
* گورنمنٹ کالج برائے خواتین، جہلم
* گورنمنٹ ڈگری کالج برائے خواتین گوجرخان

### سندھ

* گورنمنٹ کالج برائے خواتین ایف بی ایریا، گلبرگ ٹاؤن ، کراچی
* گورنمنٹ کالج برائے خواتین کورنگی-4، کورنگی ٹاؤن ، کراچی
* گورنمنٹ کالج برائے خواتین کورنگی-6، کورنگی ٹاؤن ، کراچی
* گورنمنٹ کالج برائے خواتین ناظم آباد، لیاقت آباد ٹاؤن ، کراچی
* گورنمنٹ کالج برائے خواتین نیو کراچی، نیو کراچی ٹاؤن ، کراچی
* گورنمنٹ کالج برائے خواتین نارتھ کراچی، نیو کراچی ٹاؤن ، کراچی
* گورنمنٹ کالج برائے خواتین سعود آباد، ملیر ٹاؤن ، کراچی
* گورنمنٹ کالج برائے خواتین شاہراہ لیاقت، صدر ٹاؤن ، کراچی
* خاتون پاکستان گورنمنٹ کالج برائے خواتین، اسٹیڈیم روڈ، کراچی

## مزید دیکھیے

* پاکستان میں تعلیم
* انٹرمیڈیٹ کالج
* جونیئر کالج
* گورنمنٹ کالج (ضد ابہام)
* ہائیر سیکنڈری اسکول سرٹیفکیٹ
* سائنس میں فیکلٹی (سرٹیفکیٹ) (F.Sc. )
* فیکلٹی ان آرٹس (سرٹیفکیٹ) (FA )
* گورنمنٹ ڈگری گرلز کالج

## حوالہ جات

زمرہ:پاکستان میں یونیورسٹیاں اور کالج برائے خواتین